Garnizon
Garnizon (franc.garrison, garnir = opskrbiti, opremiti, posada) je zajednički naziv skupa vojnih jedinica koje su stalno locirane na određenom prostoru, primarno za odbranu od potencijalnih napadača. U suvremenoj upotrebi se često koristi i kao oznaka matična baze takvih vojnih formacija. Sjedište garnizona može biti grad, utvrđenje, zamak i sl. Garnizon ima komandu, prateće službe i sopstvenog zapovednika. Po pravilima većine vojski, to je oficir, starješina sa najvišim činom u nekoj od jedinica u garnizonu. Pojam garnizona se pojavio u 16. i 17. stoljeću, u definiciji stalno stacioniranih odbrambenih snaga u nekoj utvrdi ili zamku. U bivšoj Jugoslaviji, a danas u Izraelu, na primjer, garnizonska jedinica je regularna vojna jedinica koja brani određenu zonu kao što su grad, vojna ovlast / provincija, utvrđenje ili čak samo jedan objekat.